Yhteydenpito majoittajaan ennen saapumista oli sujuvaa, kaikkiin kysymyksiin sai nopean vastauksen ja saapuminen oli tehty todella helpoksi. Asunnolle oli helppo päästä julkisilla kulkuvälineillä suoraan lentokentältä ja lähin bussipysäkki oli aivan nurkan takana. Alue itsessään oli hyvin rauhallista ja miellyttävää seutua. Kuitenkin kävelymatkan päässä mielenkiintoisista paikoista ja lukuisista ravintoloista.

Asunto itsessään oli todella kotoisa ja erinomaisessa kunnossa. Asunnon yksityiskohdat oli tarkkaan mietitty, emmekä kaivanneet mitään mitä asunnosta ei olisi löytynyt jo valmiiksi. Todd oli jättänyt jääkaappiin paikallista olutta tervetuliaislahjaksi, keittiö oli hyvin varusteltu ja kylpyhuoneesta löytyi kaikki pesuaineita myöten. Sänky oli mukava nukkua, asunto oli hiljainen ja ilma raikas.

Toddin sivustolle tekemä lista hänen suosittelemistaan paikoista oli erinomainen ja testasimme useamman paikan tuolta listalta. Lisäksi tapasimme Toddin useampaan kertaan ja hän oli joka kerralla oli erittäin mukava ja avuliais isäntä, hän tuntee Portlandin ja lähialueen erittäin hyvin. Vierailun aikana Todd teki selväksi, että hän vastaa mielellään kaikkiin vierailun aikana heränneisiin kysymyksiin. Asunnon piha-alue on erittäin iso ja viihtyisä.

Tälle majoitukselle voin antaa ison suosituksen. Kokemus oli kaikilta osin erittäin onnistunut. Majoittavat välittävät selvästi matkustajien saamasta kokemuksesta, ovat kiinnostuneita ja ulospäinsuuntautuneita ihmisiä. Heidän koiransa oli myös mainio tapaus.